en en en id id en en en pl id en id id id id id id ms id id id id id id en en id en id id id id ms id id id en id nl nl en en en en en en en en en en en en en en en en en en en en en pt en en en en en en en en en en en en en en
Eczema dan bayi: ketahui cara-cara mengawalnya.
Berat mata memandang, berat lagi bahu yang memikul. Eczema di kalangan bayi dan anak kecil ni adalah satu masalah kesihatan yang boleh dikatakan biasa kita jumpa. Seorang dari setiap lima orang bayi ada kemungkinan menghidap eczema tau! Kita tak pasti apa punca sebenar eczema terjadi, namun faktor keturunan juga boleh main peranan. Biarpun eczema ni tidak ada penawarnya, tapi emak ayah boleh mengurangkan kerengsaan kulit anak dengan penjagaan yang betul. Masalah eczema ini juga biasanya akan hilang sendiri apabila anak semakin membesar (selalunya umur remaja).
Eczema ni adalah keadaan kulit yang merah, kering, gatal dan meradang. Adakalanya kulit meradang sehingga ia berair atau berdarah. Jika anak anda senang mendapat kerengsaan kulit (disebabkan sabun, minyak wangi, kain kasar dan sebagainya), mungkin anak anda ada masalah eczema ni. Eczema ni tak berjangkit ye.. jadi jangan risau jika anak anda bermain dengan si kecil lain yang ada masalah eczema ni.
Kulit bayi yang menghidap eczema tidak dapat berfungsi sebagai lapisan penghalang seperti biasa (boleh rujuk struktur lapisan kulit bayi di sini), menyebabkan ia mudah kering, dijangkiti kuman atau dimasuki allergen. Ketiga-tiga keadaan ini menyebabkan keadaan eczema menjadi semakin teruk (bertabahlah emak ayah sekalian!!)
Jadi, untuk mengawal keadaan eczema anak ni, apa yang kita semua perlu buat ya?
Rajinlah memandikan anak. Tapi awas! 5-10 minit dah mencukupi.
Gunakan sabun mandi/syampu pada anak di penghujung mandi, bukan di permulaan. Ini penting supaya anak tidak berendam lama di dalam air yang bercampur dengan sabun.
Pastikan guna pelembap (moisturizer) pada kulit anak sekurang-kurangnya dua kali sehari. Kalau dah nampak anak menggaru-garu tu, maksudnya kena tepek lah lagi pelembap pada kulit anak.
Penggunaan krim bersteroid mungkin perlu pada anak yang radangan kulitnya agak teruk. Namun, perlu diingat, penggunaan steroid pada kulit anak untuk jangka masa yang lama boleh menipiskan kulit anak. (lebih nipis kulit, lebih senang allergen masuk dan menyebabkan jangkitan)
Ada sesetengah bayi dan kanak-kanak memberi tindak balas positif pada penggunaan essential oil based product seperti minyak argan, minyak kelapa dara, minyak tamanu dan sebagainya. Cuba dan cari yang mana satu yang sesuai dengan anak anda. Jika betul nak guna bahan organik, pastikan ia dari sumber yang selamat dan diperakui.
Pastikan kuku anak sentiasa pendek (kalau perlu pakaikan sarung tangan khas dan lembut pada anak). Kita tak mahu anak menggaru dan kemudian kulitnya luka dan berdarah.
Pakaikan anak dengan baju yang longgar, dan gunakan kain yang membantu kulit bernafas seperti kain kapas.
Tulis diari dan perhatikan apa yang menyebabkan eczema anak jadi lebih teruk – reaksi kepada sesetengah makanan? jenis kain? keadaan panas yang menyebabkan anak berpeluh? Air liur anak? Sabun mandi XXX? Dan lain-lain. Bila dah jumpa trigger kepada eczema anak anda, pastikan ia dielakkan sama sekali.
Saya menulis sebagai seorang doktor dan ibu yang anaknya juga menghidap masalah eczema (Adam tak seteruk mana tapi kami memang perlu jaga-jaga selalu). Akhir kata, semoga Allah memudahkan urusan kita semua dan memberikan kesembuhan terbaik kepada anak-anak kita!
Leave a comment Eczema dan bayi: ketahui cara-cara mengawalnya.
Artikel paling popular =)
Anak susah makan ubat? Jom cuba 7 teknik ini..
Bayi selsema dan berhingus? Ketahui warna hingus anak anda dan makna disebaliknya.
Masalah tingkah laku di kalangan kanak-kanak
Menjaga anak kecil umur 1-3 tahun: Mudahkan kehidupan anda dengan 7 teknik ini!
Anak sakit nak tumbuh gigi?
Menghadapi 'kenakalan' anak seusia 2 tahun.
bercuti bermain bersukan best quote book review eczema Happy family health benefit ibu bapa prihatin keluarga kematian kesihatan kesihatan ibu membaca parenthood pemakanan penjagaan anak penjagaan gigi pets poem Positive parenting sharing tadika tantrum Taska Uncategorized
Sign up for VIP seat to this blog
Sign up and receive updates in your email. Its free and hassle free too!
Stay in the know
Join 226 other followers
I’m a proud WWF supporter
Thank you for visiting!
Sign up! It's Free!
Receive VIP pass to this site by signing up via email.
Join 226 other followers
Follow Cuddle Care on WordPress.com
Website Powered by WordPress.com.
Join 226 other followers
Already have a WordPress.com account? Log in now.